Проект за решения
на Общото събрание на Районна колегия на лекарите 
на Български лекарски съюз – Бургас
насрочено за 29.10.2020 г.

за промяна на Устава 
на Районна колегия на лекарите на Български лекарски съюз – Бургас

1. 
В чл. 2 се правят следните изменения и допълнения:
а) след думите „юридическо лице“ се добавя следния текст: „със седалище в          гр. Бургас и“;

б) думите „посочен в“ се заличават;

в) след думите „териториален обхват,“ се добавят думите „съгласно приложението към“, 
при което, текстът на чл. 2 придобива следната редакция:

„Чл. 2. РКЛ на БЛС – Бургас е юридическо лице със седалище в гр. Бургас и с териториален обхват, съгласно приложението към ЗСОЛЛДМ.“
2.
В чл. 3 се правят следните изменения и допълнения:


В ал. 1 след думите „на територията на РКЛ на БЛС – Бургас” се добавя следния текст: „или заемат длъжност, изискваща образователно-квалификационна степен „магистър“ по медицина“, 

при което текстът на чл. 3, ал. 1 придобива следната редакция:

„Чл. 3.  (1) Всички лекари, които упражняват професията на територията на РКЛ на БЛС – Бургас или заемат длъжност, изискваща образователно-квалификационна степен „магистър“ по медицина, членуват в Българския лекарски съюз (БЛС), съответно – в РКЛ на БЛС – Бургас.“

3. 
В чл. 4 се правят следните изменения и допълнения:
3.1. В т. 1, след думата „интереси“ се добавя следния текст: „в рамките на своите правомощия“.

3.2. В т. 2 се правят следните изменения и допълнения:

а) думата „кодекса“ се изписва с главна буква;
б) след думата „лекарите“ се добавят думите „в България“.  
3.3. В т. 5 думата „регионален“ се заменя с „районен“.

3.4. В т. 7 се правят следните изменения и допълнения:

а) думата „случаите“ се заменя с думата „случай“;
б) след думата „нужда“ се поставя запетая и се добавя следния текст: „по правила, утвърдени с решение на Управителния съвет на РКЛ на БЛС – Бургас“.   
3.5. Създава се нова т. 8 със следното съдържание:

„8. Предоставя на Министерството на здравеопазването информацията по         чл. 185, ал. 3 и ал. 4 от Закона за здравето“.

3.6. Досегашната т. 8, става т. 9,

при което текстът на чл. 4 придобива следната редакция:

„Чл. 4. РКЛ на БЛС – Бургас: 
1. Представлява своите членове и защитава професионалните им права и интереси в рамките на своите правомощия.

2. Упражнява контрол по спазване на Кодекса за професионална етика на лекарите в България.
3. Осигурява спазването на правилата за добра медицинска практика и упражнява контрол по спазването им.
4. Налага санкциите предвидени в ЗСООЛДМ.

5. Създава и води районен регистър на членовете.

6. Участва в организацията и провеждането на квалификационни курсове на лекарите.

7. Подпомага своите членове и техните семейства в случай на нужда по правила, утвърдени с решение на Управителния съвет на РКЛ на БЛС – Бургас.   

8. Предоставя на Министерството на здравеопазването информацията по чл. 185, ал. 3 и ал. 4 от Закона за здравето.

9. Изпълнява и други дейности, решени от делегатското събрание.“

4.
В чл. 5 се правят следните изменения и допълнения: 
4.1. В ал. 2 думите „могат да“ се заличават, при което текстът придобива следната редакция: 

„(2) Членовете на РКЛ на БЛС – Бургас се организират в дружества.“
4.2. В ал. 4 думите „приет от общото им събрание и“ се заличават, при което текстът придобива следната редакция:

„(4) Дружествата в зависимост от числеността си избират ръководство или координатор и организират своята работа съгласно правилник, съобразен с Устава на БЛС и с настоящия устав.”
4.3. Алинея 5 се изменя така:

„(5) Дружествата се включват в РКЛ на БЛС – Бургас като съобщават избраното ръководство или координатор и прилагат списък на членовете си, който актуализират веднъж годишно.“

5.
В чл. 7 се правят следните изменения и допълнения:

Алинея 1 се изменя така:
„Чл. 7. (1) Общото събрание на РКЛ на БЛС – Бургас се формира на делегатски принцип, при норма на представителство един делегат на десет члена, избирани от всички дружества на съответната територия. Поканата за свиквана на Общо събрание се изпраща в писмен вид до председателите на Дружествата (и за сведение до УС на БЛС) в 15-дневен срок преди датата на заседанието, чрез писмено уведомление, изпратено чрез електронна поща. Същата се публикува и на официалната интернет страница на РКЛ на БЛС – Бургас в същия срок преди датата на заседанието.“
6.
В чл. 8 се правят следните изменения и допълнения:

6.1. В ал. 1, т. 1 след думите „15-дневен срок“ се добавят думите „от провеждането му“.
6.2 В ал. 1, т. 2 след „РКЛ на БЛС – Бургас“ се поставя запетая и се добавят думите „както и щата на секретариата“.
6.3. Алинея 3 се изменя така: 
„(3) Мандатът на органите на РКЛ на БЛС – Бургас не може да надвишава по продължителност и като брой мандати, този на централните органи на БЛС.“
7.
В чл. 9 се правят следните изменения и допълнения:
7.1. В ал. 1 думите „10 дни“ се заменят с думите „15 дни, считано от първоначално определената дата“.
7.2. В ал. 2 думите „и не може да противоречи на Устава на БЛС“ се заличават.
8. 
В чл. 11 се правят следните изменения и допълнения:
8.1. Точка 2 се изменя така:

„2. Организира и води електронния регистър на РКЛ на БЛС – Бургас и уведомява в реално време централния регистър за настъпили промени;”
8.2. В т. 4 след думата „като” се добавя думата „постоянно”.
8.3. В т. 8 думите „наложените на членовете си наказания по ЗСОЛЛДМ” се заменят с думите „данните, посочени в чл. 20, ал. 1 от настоящия устав”. 
8.4. В т. 9 думата „региона” се заменя с думата „района”.
9.

В чл. 12 се правят следните изменения:

В ал. 1, т. 1 думата „пълномощник” се заменя с думата „представител”.

10.

В чл. 13 се правят следните изменения и допълнения:

10.1. В ал. 4, т. 5 след думите „Общо събрание“ се допълва следния текст: „в случаите по чл. 27, ал. 1, т. 3 от ЗСОЛЛДМ и“. 

10.2. В ал. 4 се създава нова т. 6 със следното съдържание:
„6. изработва и приема правилник за дейността си, който се утвърждава от Общото събрание на РКЛ на БЛС – Бургас.”

11. 

В чл. 16 се правят следните изменения и допълнения:

В ал. 3 след думата „избират” се добавя следния текст: „с обикновено мнозинство и тайно”, а думата „чрез” се заличава, при което текстът на чл. 16, ал. 3 придобива следната редакция:
„(3) Членовете на УС, КК, КПЕ и по трима резервни членове се избират с обикновено мнозинство и тайно гласуване в общи листи, като кандидатите се класират според броя на получените гласове.”
12.
В чл. 17 се правят следните допълнения:

12.1. В ал. 2 след думата „централен” се допълват думите „или районен”.
12.2. В ал. 3 думата „централен” се заменя с „районен”.
12.3. В ал. 3, т. 3 след „чл. 22“ се добавя „и чл. 25“.
12.4. Създава се нова т. 5 със следното съдържание:

„5. При системно неизпълнение на задълженията, съставляващо повече от три последователни отсъствия от заседания на съответния орган, без уважителни причини.“
13.

В чл. 18 се правят следните изменения и допълнения:

13.1. В ал. 2 след думата „месторабота“ се добавя запетая и думите „актуален телефон и адрес на електронна поща“.
13.2. В ал. 3, т. 1 след думите „висше образование“ се добавя следния текст: „или академична справка от медицински университет (факултет), с която се извършва вписване в Националния регистър със статут на временен член, със срок до 4 месеца“.
13.3. Алинея 4 се изменя така:

„(4) Лекарите, граждани на държава-членка на Европейския съюз, другите държави от Европейското икономическо пространство и Швейцария, се вписват в регистъра на РКЛ на БЛС – Бургас въз основа на удостоверене за признаване на професионална квалификация по медицинска професия, както и удостоверение за пирзнаване на специализация, при наличие на такава, издадени от министъра на здравеопазването по реда на Закона за признаване на професионални квалификации.“
13.4. В ал. 6 след „чл. 186“ се добавя запетая и „ал. 3“.
13.5. В ал. 7, изречение второ се изменя така: „В този случай лекарят подава лично в районните колегии , в които не е вписан, уведомление за работа на територията на съответната районна колегия, като информацията по регистъра по ал. 3, т. 1-5, както и служебна бележка, че е уведомена районната колегия, където членува, се прехвърля служебно.“

13.6. В ал. 9, изречение трето /последно/ се изменя така: „Наказанието се налага от председателя на УС на РК чрез наказателно постановление, на основание акт за установяване на административно нарушение, съставен от член на комисията по професионална етика към районната колегия на БЛС, в която лекарят членува.“
14.

В чл. 19 се правят следните изменения и допълнения:
14.1. Създава се нова ал. 3 със следното съдържание:

„(3) Вписването в регистъра по чл. 32, ал. 1 от ЗСОЛЛДМ в случаите по чл. 17 от Закона за признаване на професионални квалификации се извършва служебно след получаване на уведомлението от органа по признаването.“
14.2. Досегашната ал. 3 става ал. 4.
14.3. Досегашната ал. 4 става ал. 5.

14.4. Точка 2 на ал. 4 се изменя така: 

„2. ако лицето е заличено от регистър на друга районна колегия – за срока на наказазанието или ако има неплатени задължения към друга районна колегия. За удостоверяване на липсата/наличието на задължения лицето представя удостоверение от районната колегия, в която е членувало.“
14.5. Досегашната ал. 5 става ал. 6.

14.6. Досегашната ал. 6 става ал. 7 и в същата се правят следните изменения: 
Думите „пред Върховния административен съд“ се заличават.

15.

В чл. 20 се правят следните изменения и допълнения:

15.1. Точка 9 на ал. 1 се изменя така: 

„9. всички данни, регламентирани за включване в националния електронен регистър, както и други обстоятелства, съгласно Правилник за водене и съхраняване на данните в регистъра;“ 

15.2. Алинея 2 се изменя така:

„(2) Лицата, вписани в регистъра на РКЛ на БЛС – Бургас, са длъжни да заявят за вписване промяна на обстоятелствата по ал. 1, т. 2, 5 и 6 в 10-дневен срок от настъпване на съответната промяна. Промените в подлежащите на вписване обстоятелства по т. 7, 8, 9 и 10 – в двуседмичен срок от настъпване на съответната промяна, в случай че информацията по т. 7, 8 и 9 не постъпи по служебен път.“
15.3. В ал. 3 се правят следните изменения и допълнения:

а) след думата „промени“ се добавя „по ал. 2“;

б) думата „едномесечен“ се заменя с „10-дневен“.

16.

В чл. 21 се правят следните изменения: 
Алинея 1 се отменя.

17. 
В чл. 22 се правят следните изменения и допълнения: 

Алинея 2 се изменя така:

„(2) Преди заличаване на основание чл. 22, ал. 1, т. 4, председателят на УС на РКЛ на БЛС – Бургас изпраща, чрез писмено уведомление по електронна поща, на лекаря покана за изплащане на дължимия членски внос в 14-дневен срок, считано от получаване на поканата. Същата се публикува на официалната интернет страница на РКЛ на БЛС – Бургас. Поканата се изпраща на посочения от лицето по чл. 18, ал. 2 от настоящия устав адрес. Поканата се поставя и на видно място в сградата на РКЛ на БЛС – Бургас. След изтичане на 14-дневния срок, лицето се заличава от регистъра по решение на УС на РКЛ на БЛС – Бургас.“
18.

В чл. 23 се правят следните изменения и допълнения:
Член 23 се изменя така:

„Чл. 23 (1) Заличените от регистъра възстановяват членството си след заплащане на всички дължими суми до момента на заличаване от регистъра. 

(2) РКЛ на БЛС – Бургас може да въвежда такса за издаване на удостоверения за постоянна работа на територията на колегията на лекари, членуващи в други колегии. 

(3) Периодът, за който се издава удостоверението по ал. 2 се посочва в същото. 

(4) Размерът на таксата за издаване на удостоверение по ал. 2 се определя от Общото събрание на РКЛ на БЛС – Бургас по предложение на УС на РКЛ – Бургас. Размерът на таксата не може да бъде по-голям от размера на определения членски внос.  Ако с отделно решение на Общото събрание на РКЛ на БЛС – Бургас не е определен друг размер, се счита, че месечният размер на таксата се равнява на месечния размер на членския внос. 

(5) Таксата за издаване на удостоверението по ал. 2 се изчислява според броя календарни месеци в рамките на посочения в удостоверението период – като произведение на месечния размер на таксата и броя календарни месеци в рамките на посочения в удостоверението период, и се заплаща наведнъж, изцяло в пълен размер, при получаване на същото.“
18.

В чл. 23 се правят следните изменения и допълнения:

18.1. В ал. 1 думите „на основание чл. 22, т. 3 от този устав,“ се заличават.

18.2. Алинея 3 се изменя така:

„(3) РКЛ на БЛС – Бургас може да въвежда такса за издаване на удостоверения за постоянна работа на територията на колегията на лекари, членуващи в други колегии.“ 

18.3. Алинея 4 се изменя така:

„(4) Периодът, за който се издава удостоверението по ал. 3 се посочва в същото.“ 

18.4. Създават се нови ал. 5 и ал. 6 със следното съдържание:

„(5) Размерът на таксата за издаване на удостоверение по ал. 3 се определя от Общото събрание на РКЛ на БЛС – Бургас по предложение на УС на РКЛ – Бургас. Размерът на таксата не може да бъде по-голям от размера на определения членски внос.  Ако с отделно решение на Общото събрание на РКЛ на БЛС – Бургас не е определен друг размер, се счита, че месечният размер на таксата се равнява на месечния размер на членския внос. 

(6) Таксата за издаване на удостоверението по ал. 3 се изчислява според броя календарни месеци в рамките на посочения в удостоверението период – като произведение на месечния размер на таксата и броя календарни месеци в рамките на посочения в удостоверението период, и се заплаща наведнъж, изцяло в пълен размер, при получаване на същото.“

19.

В чл. 24 се правят следните изменения и допълнения:

В т. 2 след думите „упражняването на професията“ са допълва следния текст: „и при неправомерен отказ на районната здравноосигурителна каса да сключи договор с тях, ако отговарят на изсикванията“.

20.

В чл. 25 се правят следните изменения и допълнения:

20.1. В ал. 1, т. 1 думите „и лечебни“, както и думите „с над 50% държавно участие“ се заличават.

20.2. Точка 7 на ал. 1 се изменя така: „наказани по ЗСОЛЛДМ – до изтърпяване на наказанието им;“
21.

В чл. 26 се правят следните изменения и допълнения:

21.1. Досегашния текст се обособява в и става ал. 1.

21.2. Създава се нова ал. 2 със следното съдържание:

„(2) Гражданите на държава-членка на Европейския съюз и Европейското икономическо пространство, които оказват медицинска помощ при условията и по реда на част втора от Закона за признаване на професионални квалификации, спазват правилата на професионално поведение с професионален, нормативен или административен характер, включително кодекса за професионална етика и правилата за добра медицинска практика.“

22.

В чл. 27 се правят следните допълнения:

В т.3 след думата „печатни“ се добавят думите „и електронни“.

23.

В чл. 28 се правят следните изменения и допълнения:

Алинея 3 се изменя така:

„(3) Лекарите пенсионери без допълнителни доходи, придобити от упражняване на медицинска професия, безработните лекари и тези с трайна нетрудоспособност могат да бъдат освобождавани от членски внос по решение на УС на РКЛ на БЛС – Бургас.“

24.

Точка 4 от Заключителните разпоредби на Устава на РКЛ на БЛС – Бургас се изменя така:

„4. Настоящият Устав е приет на Общо събрание на Районната колегия на лекарите на Български лекарски съюз – Бургас, проведено на 11.02.1999 г. и е изменен и допълнен от Общото събрание на РКЛ на БЛС – Бургас, проведено на 20.03.2013 г. и от Общото събрание на РКЛ на БЛС – Бургас, проведено на ..........2020 година.“

